Jurvan kirkonkylä – Koskimäki osayleiskaavan rakennetun kulttuuriympäristön tarkistusinventointi

Jurvan kirkonkylällä ja Koskimäellä on käynnissä osayleiskaavan laadinta. Kaava laaditaan Kurikan kaupungin tilaamana ja ohjaamana konsulttityönä. Kaavaa ja siihen liittyviä selvityksiä laatii FCG Finnish Consulting Group Oy.

Kaavatyön yhteydessä tarkastellaan mm. kaava-alueen rakennettua kulttuuriympäristöä kaavatyön pohjaksi. Kaava-alueelta tarkistusinventoidaan aiemmin inventoidut kohteet (mm. Jurvan rakennuskantainventointi 2003, Pohjanmaan inventointi EPO 2007 ja Etelä-Pohjanmaan maakunnallinen rakennusinventointi 2016-2017). Tarkistusinventointi tehdään, koska maankäyttö- ja rakennuslain 5 §:n mukaan yhtenä alueiden käytön suunnittelun tavoitteena tulee olla rakennetun ympäristön kauneuden ja kulttuuriarvojen vaalimisen edistäminen. Lisäksi MRL:n 9 §:n mukaan kaavan tulee perustua merkittävät vaikutukset arvioivaan suunnitteluun ja sen edellyttämiin tutkimuksiin ja selvityksiin. Inventointitietoja hyödynnetään osayleiskaavan suunnittelussa sekä arvioitaessa kaavan vaikutuksia alueen rakennettuun kulttuuriympäristöön. Jatkossa inventointitietoja voidaan hyödyntää mm. purku-, rakennus- ja toimenpidelupien yhteydessä.

Inventoinnin yhteydessä kaava-alueen rakennuksia ja rakennettuja alueita valokuvataan. **Inventoijat kiertävät teillä ja tarvittaessa pihapiireissä valokuvaamassa rakennuksia ulkoapäin.** Rakennusten sisätiloja ei tarkisteta eikä valokuvata, eivätkä inventoijat käy sisätiloissa.

**Inventoinnin maastokäynnit on suunniteltu tehtäväksi lokakuussa viikolla 40 sään ollessa sopiva.** Maastokäynnit tekevät arkkitehti Minttu Kervinen ja rakennusarkkitehti Olli Kortelainen. Inventoitavien kohteiden omistajille on pyritty etukäteen lähettämään kirjeitse tieto rakennusinventoinnista.

Kaavan laadintaan liittyvistä kysymyksistä voi olla yhteydessä Kurikan kaupungin kaavoitukseen toimistoarkkitehti Jukka Peltoniemeen ja tarkistusinventointiin liittyvissä kysymyksissä inventoinnin tekijään Minttu Kerviseen FCG:ltä.

**Kurikan kaupunki, toimistoarkkitehti**

**Jukka Peltoniemi**

jukka.peltoniemi@kurikka.fi
044 550 2667

**FCG Oy, johtava asiantuntija**

**Minttu Kervinen**

minttu.kervinen@fcg.fi

044 298 2171